Glasbena šola Nazarje

Nastop tekmovalcev
2025-05-09 18:00 - 18:30 (Europe/Ljubljana) | Glasbena šola Nazarje, Zadrečka cesta 37, Nazarje, 3331, Slovenija
Petek, 9. maj 2025, ob 18. uri!
DVORANA GLASBENE ŠOLE NAZARJE

Predmaturitetni koncert Daša URLEP - flavta in Andreja ŠADL - harfa
2025-05-08 19:30 - 20:30 | Glasbena šola Nazarje, Zadrečka cesta 37, Nazarje, 3331, Slovenija
Četrtek, 8. maj 2025, ob 19.30!
DVORANA GLASBENE ŠOLE NAZARJE
PROGRAM: Th. Boehm / W. A. Mozart / J.S.Bach / U. Krek / F. Godefroid / G. B. Pescetti- C. Salzedo / D. Bernatović

Andreja ŠADL
Kot otrok sem se najprej zaljubila v citre, a so me v glasbeni pripravnici prevzele veličina, lepota in milina angelskega instrumenta. Harfo sem začela igrati pri sedmih letih, pri profesorici Katji Šumečnik. Že kot mlada harfistka sem se začela udeleževati raznih tekmovanj in osvajati zlate in srebrne plakete. Izpostavim lahko Državno tekmovanje mladih glasbenikov TEMSIG, Mednarodno tekmovanje Svirel in Mednarodno tekmovanje društva harfistov Slovenije. Po končani osnovni šoli sem se vpisala na Gimnazijo Velenje, ker pa glasbe nisem želela popolnoma opustiti sem se odločila, da se bom prav tako vzporedno izobraževala na Umetniški gimnaziji – smer glasba. Tudi na srednji stopnji sem se udeležila raznih tekmovanj in dosegala lepe rezultate. Omembe vredna so predvsem Državno tekmovanje mladih glasbenikov TEMSIG, Mednarodno tekmovanje društva harfistov Slovenije ter Mednarodno tekmovanje »prof. Karel Patras« v Pragi. To je moj zadnji koncert, saj sem skozi štiri leta odkrila stvari, ki me zanimajo malo bolj kot študij harfe, je pa res da bosta glasba in še posebej harfa vedno del mene in mojega življenja, saj sta me toliko let spremljali in oblikovali v osebo kakršna sem danes. Naučili sta me potrpljenja, samodiscipline in obvladovanja treme ter predvsem živeti v trenutku, ker ni važno kaj je bilo ali kaj bo, temveč to kar je tukaj in zdaj. Prijetno poslušanje!

Daša Urlep (2006) je flavto začela igrati leta 2013 v Glasbeni šoli Nazarje pod mentorstvom prof. Jerneja Marinška. Trenutno obiskuje Gimnazijo Celje-Center in se vzporedno izobražuje na Glasbeni šoli Fran Korun Koželjski Velenje, pri prof. Marinšku.
Kot solistka je prejemnica najvišjih nagrad na več tekmovanjih, kot so mednarodna tekmovanja Giovani Talenti, Luigi Ceritelli, Città di Cervignano, Svirèl, Antonio Salieri, Emona in slovensko državno tekmovanje TEMSIG. Tam je prejela štiri zlate plakete in dve posebni nagradi za najboljšo izvedbo obveznega dela, leta 2025 pa se je uvrstila na 3. mesto. Leta 2024 je sodelovala na mednarodnem glasbenem tekmovanju Davorin Jenko v Beogradu, kjer se je uvrstila na 3. mesto in prejela zlato plaketo. Kot članica komornih zasedb je prejela zlato plaketo na mednarodnem tekmovanju Svirèl, 2. mesto in zlato plaketo na mednarodnem tekmovanju Giovani Talenti ter 1. mesto in zlato plaketo na mednarodnem tekmovanju Antonio Salieri.
Po uspešno opravljenih avdicijah v letih 2023 in 2024 je postala finalistka izobraževalnega programa EMARSMaster, ki mladim glasbenikom v Sloveniji ponuja najkakovostnejše glasbeno izobraževanje in ji je bilo tako omogočeno nastopanje kot solistka s Komornim godalnim orkestrom Slovenske filharmonije v koncertnih sezonah 2023/2024 in 2024/2025.
Daša se redno udeležuje pouka in mojstrskih tečajev, ki jih vodijo priznani profesorji, kot so: Philippe Bernold, Alberto Almarza, Martin Belič, Karl-Heinz Schütz, Johanna Dömötör, Eyal Ein-Habar, Adriana Ferreira, Eva-Nina Kozmus, Raffaele Trevisani, Erwin Klambauer in Irena Kavčič. S prof. Matejem Zupanom je sodelovala tudi kot udeleženka poletne šole EMARS v letih 2020–2022 in izobraževalnega programa EMARSMaster v letih 2019–2024.

Nastop učencev
2025-04-22 18:00 - 18:30 | Glasbena šola Nazarje, Zadrečka cesta 37, Nazarje, 3331, Slovenija
Torek, 22. april 2025, ob 18. uri!
DVORANA GLASBENE ŠOLE NAZARJE

Nastop učencev dislociranega oddelka
2025-04-16 18:00 - 19:00 | KONGRESNI CENTER LJUBNO, Foršt 6, Ljubno ob Savinji, 03 839 17 70, 3333, Slovenija
Sreda, 16. april 2025, ob 18.uri
KONGRESNI CENTER LJUBNO

Nastop učencev
2025-04-08 18:00 - 18:30 | Glasbena šola Nazarje, Zadrečka cesta 37, Nazarje, 3331, Slovenija
Torek, 8. april 2025, ob 18. uri!
DVORANA GLASBENE ŠOLE NAZARJE

Koncert - nekdanjih učencev Glasbene šole Nazarje, sedanji študenti in dijaki glasbene smeri
2025-04-04 19:00 - 20:00 | Glasbena šola Nazarje, Zadrečka cesta 37, Nazarje, 3331, Slovenija
Petek, 4. april 2025, ob 19. uri
DVORANA GLASBENE ŠOLE NAZARJE
PROGRAM:
F. Chopin/ S. Mercadante / V. Persichetti / Gabriel Pierné / G. Pierné / D. Scarlatti / V. Shainski / E. Sachse / S. Prokofjev / P. Camus / M. Glinka / Th. Boehm

NASTOPAJOČI:
Benjamin HRASTNIK

Ajda Julija OZIMIC

Lara SLAPNIK

Sara ČASL

Jaka KRANJC

Lukas GRUM

Sara JAMNIKAR

Daša URLEP

Amadej KOLENC

Aja URLEP

Nastop učencev
2025-03-18 18:00 - 18:30 | Glasbena šola Nazarje, Zadrečka cesta 37, Nazarje, 3331, Slovenija
Torek, 18. marec 2025, ob 18. uri!
DVORANA GLASBENE ŠOLE NAZARJE

Koncert učiteljev
2025-03-11 19:00 - 20:00 | Glasbena šola Nazarje, Zadrečka cesta 37, Nazarje, 3331, Slovenija
Torek, 11. marec 2025, ob 19. uri
DVORANA GLASBENE ŠOLE NAZARJE

Nastop učencev harfe Glasbene šole Fran Korun Koželjski Velenje in Glasbene šole Nazarje
2025-02-28 18:00 - 19:00 | Glasbena šola Nazarje, Zadrečka cesta 37, Nazarje, 3331, Slovenija
Petek 28. februar 2025, ob 18.00!
DVORANA GLASBENE ŠOLE NAZARJE

Nastop učencev
2025-02-25 18:00 - 18:30 | Glasbena šola Nazarje, Zadrečka cesta 37, Nazarje, 3331, Slovenija
Torek, 25. februar 2025, ob 18. uri!
DVORANA GLASBENE ŠOLE NAZARJE

JAZZ malo drugače
2025-02-14 19:00 - 20:00 | KONGRESNI CENTER LJUBNO, Foršt 6, Ljubno ob Savinji, 03 839 17 70, 3333, Slovenija
Petek, 14. februar 2025 ob, 19. uri
Marko Zaletelj – kitara, Luka Herman Gaiser kontrabas, Zala Črešnik – vokal, Matic Črešnik – tolkala, Milanka Črešnik – klavir
KONGRESNI CENTER LJUBNO

Zasedba TransverZala je skupina, ki igra glasbo s področja jazza, bluesa, avtorsko glasbo ter glasbo znanih slovenskih avtorjev slovenske popevke. Zasedba je zanimiva saj gre za svež vokal Zale Črešnik, ki se občasno spremlja tudi s kitaro ob kitari Marko Zaletelja, kontrabasu Luke Gajserja in bobnov Matica Črešnika. Skladbe so v ta namen še posebej zanimivo aranžirane. Zasedbi se bo pridružila Milanka Črešnik, učiteljica klavirja na Glasbeni šoli Nazarje.

Zala Črešnik – vokal in kitara je pevka, ki se uveljavlja na koroški glasbeni sceni kot pevka jazza, ljudske glasbe ter slovenske avtorske glasbe. Sodeluje z uveljavljenimi koroškimi jazzovskimi glasbeniki in se izobražuje na področju jazz vokala ter jazz kitare.
Marko Zaletelj – kitarist, ki aktivno deluje na slovenski glasbeni sceni že 40 let. Glasbenik se je udejstvoval kot slovenski studijski glasbenik, nekaj časa pa je igral in snemal tudi izven Slovenije. Sodeloval je pri različnih glasbenih projektih s številnimi priznanimi glasbeniki, kot kitarski spremljevalec znanih slovenskih pevcev (Lado Leskovar, Maja Keuc, Mia Žnidarič, Matevž Šalehar- Hamo, Maja Založnik, Dada Kladenik, Nika Perunović itd..) ter jazz vokalistov. Veliko je nastopal tudi kot solo kitarist s priredbami jazzovskih standardov ter ljudske glasbe. Je eden od ustanovnih članov Mariborskega Totega big banda, kot gost občasno nastopa tudi z drugimi slovenskimi big bandi ter kot gost ter kot strokovni sodelavec v televizijskih in radijskih glasbenih oddajah. V dolgem ustvarjalnem obdobju je oblikoval svoj lasten glasbeni slog.
Luka Herman Gaiser, jazz kontrabasist in instrumentalni pedagog. Leta 2010 je diplomiral na glasbenem Konservatoriju v avstrijskem Celovcu iz smeri jazz kontrabas pri prof. Uliju Langthalerju, 2013 pa še iz smeri instrumentalne pedagogike. Izobraževal se je na glasbenih delavnicah pri priznanih glasbenikih kot so David Hazeltine, Peter Washington, Louis Hayes, Barry Harris. Kot glasbenik se je razvijal predvsem s sodelovanji s številnimi znanimi slovenskimi in tujimi glasbeniki kot so Rob Bargad, Daniel Sadownick, Don Menza, Kirk Lightsey, Gary Smulyan, Kevin Mahogany, Marko Črnčec, Renato Chicco, Bernd Reiter, Denise King, Nicole Herzog, Jim Rotondi, Jure Pukl, Martin Belič, Vid Jamnik, Vox arsana, Tango Compas (Stefan Milenkovich in Marko Hatlak). Sodeluje s pevko “Bilbi”, s katero je posnel že tri albume (Drobne slike, Toskana, Šibke točke). Je član skupine Simapatico. Dve leti je sodeloval na vokalnem kampu zasedbe “New York Voices” na Ptuju. Redno koncertira tudi po Nemčiji, Avstriji, Švici ter balkanu.
Matic Črešnik, bobni, tolkala,rojen 2. 8. 1992, je svojo glasbeno pot pričel na Glasbeni šoli Ravne na Koroškem pri profesorju Davorinu Jevšnikarju. Po zaključenem šolanju na nižji glasbeni šoli je uspešno opravil sprejemne izpite in se leta 2007 vpisal na Konservatorij za glasbo in balet v Mariboru, v razred profesorja Martina Bajdeta. V srednješolskih letih je nadaljeval z izobraževanjem na poletni delavnici Jazz is back! v Grožnjanu pod vodstvom Boška Petroviča. Ta je bil mentor za vibrafon, za bobne pa ameriški bobnar, današnji profesor jazz bobnov na Akademiji za glasbo v Grazu, Thomas Howard Curtis. Šolanje je nadaljeval na Akademiji za glasbo v Ljubljani, pri profesorju Borisu Šurbku, kjer je z odliko tudi magistriral. Napisal je magistrsko delo z naslovom Uglaševanje bobnov, kar je večini slovenskih glasbenih pedagogov manj poznana tema. V času študija se je izpopolnjeval v različnih orkestrih, kot so simfonični in baročni orkester Akademije za glasbo, MIO orkester, Big band Akademije za glasbo, Pihalni orkester slovenske vojske in Simfonični orkester RTV Slovenija, pa tudi v različnih komornih skupinah, kot so Percussix, Studio za tolkala akademije za glasbo, … Od leta 2016 poučuje tolkala na Glasbeni šoli Radlje ob Dravi. Skozi leta je deloval v raznih glasbenih zasedbah in sodeloval pri projektih, med drugim Zbudimo kralja Matjazza, Mihael Hrustelj trio, Big band Radlje, Loose cannon, Liquid Carpet, Out of order duo, Zircus, Vruja, JazzRavne in Festival slovenskega Jazza.
Milanka Črešnik (1977) je z odliko diplomirala na Akademiji za glasbo v Ljubljani v razredu prof. Acija Bertonclja. Med šolanjem se je izpopolnjevala na ustanovah in seminarjih v tujini in sicer na Visoki šoli za glasbo v Koelnu v razredu prof. Vassilyja Lobanova ter na mednarodnih poletnih šolah za klavir v Feldkirchnu (Avstrija), Ficktringu (Avstrija) in Mariboru ter na mednarodnem tečaju komorne igre v Bohlnu ( Nemčija). Leta 1995 je osvojila drugo nagrado na Državem tekmovanju mladih glasbenikov Slovenije. V koncertnem ciklusu Pianissimo se je predstavila z deli J. Matičiča in C. Debussya. Od leta 2000 deluje v duetu s saksofonistko Betko Bizjak Kotnik. Skupaj sta izvedli recitale v različnih abonmajskih ciklih (Koncert Društva slov. skladateljev 2008, Svetovni kongres saksofonistov v Ljubljani, koncert v okviru Musik-Forum Munchen…). Krstno sta izvedli dela J. Matičiča, N. Šenk, T. Vulc, B. Jež Brezavšček ter izdale zgoščenko Repliques. Novembra 2007, sta na tekmovanju za komorne skupine P. Ramovš, dobili prvo nagrado. Kot solistka je nastopila s Simfoničnim orkestrom RTV Slovenija in pod taktirko D. Devilliaersa izvedla Matičičev Koncert za klavir in orkester št. 1. Leta 2008 je končala specialistični študij klavirja v razredu prof. Tatjane Ognjanovič. Sodeluje s svetovno priznanim skladateljem Janezom Matičičem. Za arhiv RTV Slovenija je posnela 12 etud op. 30, 9 preludijev, Tri skladbe, Tri etude za levo roko, Sonato št. 1, Suito št. 1, Miniaturne variacije, Passacaglio, Nocturno Poetico, katerih posnetki so izdani na zgoščenki »Zgodnja klavirska glasba Janeza Matičiča«. Skupaj s skladateljem Matičičem sta posnela njegovo obsežno in radikalno delo za dva klavirja »Gemini«, ki je izšla na zgoščenki. Sodelovala je pri snemanju Matičičeve Glasbe za violino in klavir v duetu z violinistko Anjo Bukovec. Posnela je celotno zbirko Matičičevih Etud, poleg zgoraj omenjenih op. 30, ter Tri levoročne, še zbirko Op. 66, ter dve samostojni etudi Lanquida in Hybrida. Deluje kot korepetitorka in profesorica klavirja na Glasbeni šoli Nazarje.

Nastop učencev dislociranega oddelka
2025-02-12 18:00 - 19:00 | KONGRESNI CENTER LJUBNO, Foršt 6, Ljubno ob Savinji, 03 839 17 70, 3333, Slovenija
SREDA, 12. februar 2025, ob 18.uri
KONGRESNI CENTER LJUBNO

Nastop učencev
2025-02-11 18:00 - 18:30 | Glasbena šola Nazarje, Zadrečka cesta 37, Nazarje, 3331, Slovenija
Torek, 11. februar 2025, ob 18. uri!
DVORANA GLASBENE ŠOLE NAZARJE

Nastop učencev
2025-02-04 18:00 - 18:30 | Glasbena šola Nazarje, Zadrečka cesta 37, Nazarje, 3331, Slovenija
Torek, 4. februar 2025, ob 18. uri!
DVORANA GLASBENE ŠOLE NAZARJE

Nastop citrarjev Glasbene šole Fran Korun Koželjski Velenje in Glasbene šole Nazarje
2025-01-31 18:00 - 19:00 | Glasbena šola Nazarje, Zadrečka cesta 37, Nazarje, 3331, Slovenija
Petek 31. januar 2025, ob 18.00!
DVORANA GLASBENE ŠOLE NAZARJE

Nastop učencev
2025-01-28 18:00 - 18:30 | Glasbena šola Nazarje, Zadrečka cesta 37, Nazarje, 3331, Slovenija
Torek, 28. januar 2025, ob 18. uri!
DVORANA GLASBENE ŠOLE NAZARJE

Nastop ob kulturnem prazniku
2025-01-27 10:30 - 11:30 | Osnovna šola Luče, Luče 77, Luče, 3334, Slovenija
Ponedeljek, 27. januar 2025, ob 10.30!
OSNOVNA ŠOLA LUČE

Koncert Raffaele TREVISANI / flavta, Paola GIRARDI / klavir
2025-01-24 19:00 - 20:00 | Glasbena šola Nazarje, Zadrečka cesta 37, Nazarje, 3331, Slovenija
Petek 24. januar 2025, ob 19.00!
DVORANA GLASBENE ŠOLE NAZARJE

RAFFAELE TREVISANI
Javnost in kritiki nenehno hvalijo virtuozno tehniko in briljantno glasbeno osebnost Raffaela Trevisanija. Raffaele Trevisani je študiral pri siru Jamesu Galwayu, ki ga je označil za “…enega najboljših flavtistov današnjega časa zaradi njegovega lepega pojočega tona, popolne tehnike in predanosti glasbeni umetnosti …”. “Pojoča flavta” in ” čudežni flavtist” (Corriere della Sera), “barvita igra in izrazit pevski zvok” (Markische Allgemeine), “…Mr. Trevisani očaral polno dvorano z odlično tehniko in neprimerljivim tonom” (The flute, Tokio), “ima odlično tehniko dihanja, bogat, prožen zvok, brezhibno prstno tehniko, njegova intuicija za poezijo in dramatične trenutke pa je zelo prepričljiva” (Der Bund), “…izjemno muzikalen flavtist ” (La Nazione), “velika muzikalnost in zelo intenziven zvok” (R. N.Zeitung), “Gospod Trevisani je podedoval veliko Galwayevih lastnosti in dodal nekaj svojih ……… vznemirljiv zvok in sijajna tehnika ……. elektrizirajoča jasnost, izklesana z veliko umetniško natančnostjo” (Pan Magazine, debut v londonski dvorani Wigmore). Z odličnimi ocenami je diplomiral na milanskem Konservatoriju Giuseppeja Verdija, kariero pa je začel kot orkestrski igralec z orkestrom Teatro alla Scala pod vodstvom Claudia Abbada in Riccarda Mutija ter kot komorni glasbenik s skupino I Solisti Veneti pod vodstvom Claudia Scimoneja. Bil je zmagovalec tekmovanja “Società dei Concerti” v Milanu, svojo solistično kariero pa je začel s solističnimi koncerti z “I Solisti Veneti” v Italiji in tujini. Kot solist je nastopil tudi z Orkestrom da Camera di Padova e del Veneto, I Pomeriggi Musicali di Milano, I Cameristi della Scala, I Solisti della Scala, Orchestra del Teatro Lirico di Cagliari, Kammerorchester “Arcata” Stuttgart, Bielefelder Philarmoniker, Orquestra Sinfonica do Estado de Sao Paulo, Orquestra Sinfonica do Paranà, Istanbulski državni simfonični orkester, Simfonični orkester iz Adane, Moskovski komorni orkester, Južnoafriški komorni orkester, Israel Strings Ensemble, Suk Chamber Orchestra, Šlezijski simfonični orkester iz Katovic in mnogi drugi. Maestro Trevisani je igral na Japonskem, v ZDA, Kanadi, Južni Ameriki, Rusiji, Južnoafriški republiki, Angliji, Španiji, Nemčiji, na Poljskem, v Švici, Turčiji, Izraelu ter v Italiji za najpomembnejša glasbena društva in festivale. Nastopal je v številnih prestižnih dvoranah, kot so Teatro alla Scala di Milano, KKL Luzern, Wigmore Hall v Londonu, Glenn Gould Studio v Torontu, Bunkakaikan in Suntory Hall v Tokiu, Velika dvorana Moskovskega konservatorija, muzej Ermitaž v Sankt Peterburgu, Philarmonie v Stuttgartu, Musichalle v Amburgu, Rudolf-Oetker-Halle v Bielefeldu, Sala San Paolo in Memorial de America Latina v San Paolu, Baxter Hall v Cape Townu, State Theater of Pretoria, Mann Auditorium v Tel Avivu, Simphony Hall v Detroitu, Trinity Church v New Yorku, Bohuslav Martinu Hall in Palača Palify v Pragi, dvorana Milanskega konservatorija, Catania Teatro Bellini, Bergamo Teatro Donizetti, Vicenza Teatro Olimpico, Sanremo Teatro Municipale itd. Sodeloval je na znanih glasbenih festivalih, kot so Settimane Musicali v Stresi, Settembre Musica v Torinu, Firenze Musica, Palače sv. Petersburg International Music Festival, Rheingau Music Festival, Campos de Jordao Music Festival, Veneto Festival, Europaishes Music Festival, International Music Festival v Maputu v Mozambiku, Miagi Music Festival in na praznovanju “Deset let svobode” v Južni Afriki, Festival Musica nas Montanhas v Pocos de Caldas (Brazilija), International Festival “Le Corde dell’Anima ” v Cremoni in Gumusluk Music Festival v Bodrumu (Turčija).
Vabljen je bil k igranju in mojstrskim tečajem v Evropi, na Japonskem, v ZDA, Južni Afriki in na najprestižnejše festivale flavte po vsem svetu (Boston, Frankfurt, Detroit, Chicago, Rim, Las Vegas, Milano, New York). Raffaele Trevisani je izvedel in posnel svetovne koncertne premiere, ki so mu jih posvetili skladatelji Carlo Galante, Alberto Colla, Hendrik Hofmeyr in Ernani Aguiar. Maestro Trevisani je posnel številne zgoščenke za založbe Delos, Hanssler Classic, Stradivarius, AS Disc in Da Vinci Classics, z vključeno zgoščenko pa je bil na naslovnici petih številk italijanskega nacionalnega glasbenega mesečnika “Amadeus”. Snemal je tudi za italijansko RAI, nemško SDR, japonsko NHK, angleško BBC, rusko televizijo in brazilsko televizijo; poleg tega sta mu brazilska televizija Globo in newyorška televizija RAI Corporation (za program “Italijani v Ameriki”) posvetili posebne oddaje z intervjuji in koncerti v živo. Za italijansko televizijo je bil povabljen na koncerte v duu z Maxenceom Larrieujem in sirom Jamesom Galwayem. Trenutno je profesor flavte na Civica Scuola di Musica “Claudio Abbado” v Milanu. Kot žirant je bil povabljen na številna mednarodna tekmovanja za flavto, kot so Mednarodno tekmovanje za flavto Theobalda Boehma 2011, Mednarodno tekmovanje za flavto Carla Reineckeja 2013, Mednarodno tekmovanje za flavto Domenica Cimarose 2013, Mednarodno tekmovanje za flavto Carla Nielsena 2014 in Mednarodno tekmovanje za flavto Moskovskega konservatorija 2017. Raffaele Trevisani od leta 1991 vodi poletni seminar flavte v Brioscu v prestižni vili Medici Giulini. Raffaele igra zlato 14-karatno flavto Muramatsu, ki je pripadala siru Jamesu Galwayu in mu jo je leta 1992 podaril za njegov umetniški talent.

PAOLA GIRARDI
Milanska pianistka Paola Girardi je študirala na “Civica Scuola di Musica” v Milanu pri Lucii Romanini Marzorati in leta 1978 z odliko diplomirala na Konservatoriju “G. Verdi” v Milanu pri rosnih 17 letih: Državno tekmovanje mladih pianistov v Bariju in mednarodno tekmovanje v Senigaliji. Nato je končala podiplomski študij pri Marii Tipo in Konstantinu Boginu, študirala pa je tudi pri Paulu Badura-Skodi na akademiji “O. Respighi” v Assisiju in akademiji Chigiana v Sieni, kjer je prejela diplomo z odliko. Ker se je zanimala za komorno glasbo, je študirala s Triem Čajkovskega, Quartetto Academica, kvartetom Fine Arts in tržaškim triom. V svoji karieri je sodelovala s priznanimi glasbeniki, kot sta Maxence Larrieu in Ilya Grubert, pri katerih je bila tudi pianistka na njihovih podiplomskih tečajih v Italiji in tujini. Gospa Girardi je bila skupaj s Phillipom Mollom tudi uradna pianistka mednarodnih poletnih tečajev Jamesa Galwaya, ki so med letoma 1990 in 2008 potekali v Weggisu (Švica) in Dublinu. Redno igra z Raffaelejem Trevisanijem in koncertira v Evropi, ZDA in na Japonskem. Je tudi njegova partnerica na več zgoščenkah, posnetih za založbo Delos International. Je učiteljica klavirja na “Mednarodni glasbeni akademiji” Fundacije milanske civilne šole.

PRENESI PROGRAMSKI LIST

Mojstrski tečaj Raffaele TREVISANI / flavta
2025-01-24 - 2025-01-26 | Glasbena šola Nazarje, Zadrečka cesta 37, Nazarje, 3331, Slovenija
Petek, sobota in nedelja, 24., 25. in 26. januar 2025!
DVORANA GLASBENE ŠOLE NAZARJE

PRIJAVNICA

Glasbena šola Nazarje organizira mojstrski tečaj za flavto, ki ga bo vodil prof. Raffaele TREVISANI – profesor flavte na Civica Scuola di Musica “Claudio Abbado” v Milanu.
Tečaj bo potekal med 24. in 26. januarjem 2025 na Glasbeni šoli Nazarje.
V okviru mojstrskega tečaja bo organizirana delavnica s praktično vadbo in nasveti, ki jo bo vodila Manca IZMAJLOVA (povrnitev refleksa polnega dihanja, kaj odlično dihanje lahko pomeni za igranje na inštrumentu, petje in govor sam, kako se psihično pripraviti za javni nastop, nasveti in triki, trema, kako boljše motivirati učence, praktična vadba, ki da zelo hitre rezultate).
Prijavijo se lahko učenci, dijaki, študentje in učitelji flavte. Kotizacija za udeležence je 120 EUR. Število mest je omejenih. Velja vrstni red prijav! Pasivna udeležba za učence, dijake in študente je brezplačna (prijava je potrebna). Na voljo je 20 aktivnih ur!
ROK ZA PRIJAVO 27. december 2024. Prijava je veljavna s plačano kotizacijo!
Kotizacijo poravnate na račun: (TRR / IBAN: SI 56 01100-6008340956 / BIC koda: BSLJSI2X) s pripisom Mojstrski tečaj za flavto in potrdilo pošljite na naslov: info@gsnazarje.si
Račun za plačilo kotizacije vam bomo izstavili po zaključku mojstrskega tečaja.
Vsi aktivni udeleženci mojstrskega tečaja bodo prejeli potrdilo o udeležbi. Vrstni red udeležencev bomo objavili na spletni strani www.gsnazarje.si, do ponedeljka 20. januarja 2025. Aktivni udeleženci naj izvod skladbe, ki jo bodo izvajali, pošljejo v elektronskem pdf. formatu na elektronsko pošto: karin.marinsek@gsnazarje.si
Mojstrski tečaj bo v primeru premajhnega števila prijav udeležencev odpovedan!
Koncert
petek, 24. januar 2025 ob 19.30
dvorana Glasbene šole Nazarje
Raffaele TREVISANI flavta
Paola GIRARDI klavir
Vstop prost!
V soboto 25. januarja 2025, bo prisoten FLAVTELJE SLOVENIJA ( Daminelli Pietro Slovenija), ki bo na voljo za manjša popravila flavt in razstavo flavt. Simbolična cena popravila flavt znaša 20 EUR!
Koordinatorka
Karin Marinšek
070 418 184
karin.marinsek@gsnazarje.si

RAFFAELE TREVISANI
Javnost in kritiki nenehno hvalijo virtuozno tehniko in briljantno glasbeno osebnost Raffaela Trevisanija. Raffaele Trevisani je študiral pri siru Jamesu Galwayu, ki ga je označil za “…enega najboljših flavtistov današnjega časa zaradi njegovega lepega pojočega tona, popolne tehnike in predanosti glasbeni umetnosti …”. “Pojoča flavta” in ” čudežni flavtist” (Corriere della Sera), “barvita igra in izrazit pevski zvok” (Markische Allgemeine), “…Mr. Trevisani očaral polno dvorano z odlično tehniko in neprimerljivim tonom” (The flute, Tokio), “ima odlično tehniko dihanja, bogat, prožen zvok, brezhibno prstno tehniko, njegova intuicija za poezijo in dramatične trenutke pa je zelo prepričljiva” (Der Bund), “…izjemno muzikalen flavtist ” (La Nazione), “velika muzikalnost in zelo intenziven zvok” (R. N.Zeitung), “Gospod Trevisani je podedoval veliko Galwayevih lastnosti in dodal nekaj svojih ……… vznemirljiv zvok in sijajna tehnika ……. elektrizirajoča jasnost, izklesana z veliko umetniško natančnostjo” (Pan Magazine, debut v londonski dvorani Wigmore). Z odličnimi ocenami je diplomiral na milanskem Konservatoriju Giuseppeja Verdija, kariero pa je začel kot orkestrski igralec z orkestrom Teatro alla Scala pod vodstvom Claudia Abbada in Riccarda Mutija ter kot komorni glasbenik s skupino I Solisti Veneti pod vodstvom Claudia Scimoneja. Bil je zmagovalec tekmovanja “Società dei Concerti” v Milanu, svojo solistično kariero pa je začel s solističnimi koncerti z “I Solisti Veneti” v Italiji in tujini. Kot solist je nastopil tudi z Orkestrom da Camera di Padova e del Veneto, I Pomeriggi Musicali di Milano, I Cameristi della Scala, I Solisti della Scala, Orchestra del Teatro Lirico di Cagliari, Kammerorchester “Arcata” Stuttgart, Bielefelder Philarmoniker, Orquestra Sinfonica do Estado de Sao Paulo, Orquestra Sinfonica do Paranà, Istanbulski državni simfonični orkester, Simfonični orkester iz Adane, Moskovski komorni orkester, Južnoafriški komorni orkester, Israel Strings Ensemble, Suk Chamber Orchestra, Šlezijski simfonični orkester iz Katovic in mnogi drugi. Maestro Trevisani je igral na Japonskem, v ZDA, Kanadi, Južni Ameriki, Rusiji, Južnoafriški republiki, Angliji, Španiji, Nemčiji, na Poljskem, v Švici, Turčiji, Izraelu ter v Italiji za najpomembnejša glasbena društva in festivale. Nastopal je v številnih prestižnih dvoranah, kot so Teatro alla Scala di Milano, KKL Luzern, Wigmore Hall v Londonu, Glenn Gould Studio v Torontu, Bunkakaikan in Suntory Hall v Tokiu, Velika dvorana Moskovskega konservatorija, muzej Ermitaž v Sankt Peterburgu, Philarmonie v Stuttgartu, Musichalle v Amburgu, Rudolf-Oetker-Halle v Bielefeldu, Sala San Paolo in Memorial de America Latina v San Paolu, Baxter Hall v Cape Townu, State Theater of Pretoria, Mann Auditorium v Tel Avivu, Simphony Hall v Detroitu, Trinity Church v New Yorku, Bohuslav Martinu Hall in Palača Palify v Pragi, dvorana Milanskega konservatorija, Catania Teatro Bellini, Bergamo Teatro Donizetti, Vicenza Teatro Olimpico, Sanremo Teatro Municipale itd. Sodeloval je na znanih glasbenih festivalih, kot so Settimane Musicali v Stresi, Settembre Musica v Torinu, Firenze Musica, Palače sv. Petersburg International Music Festival, Rheingau Music Festival, Campos de Jordao Music Festival, Veneto Festival, Europaishes Music Festival, International Music Festival v Maputu v Mozambiku, Miagi Music Festival in na praznovanju “Deset let svobode” v Južni Afriki, Festival Musica nas Montanhas v Pocos de Caldas (Brazilija), International Festival “Le Corde dell’Anima ” v Cremoni in Gumusluk Music Festival v Bodrumu (Turčija).
Vabljen je bil k igranju in mojstrskim tečajem v Evropi, na Japonskem, v ZDA, Južni Afriki in na najprestižnejše festivale flavte po vsem svetu (Boston, Frankfurt, Detroit, Chicago, Rim, Las Vegas, Milano, New York). Raffaele Trevisani je izvedel in posnel svetovne koncertne premiere, ki so mu jih posvetili skladatelji Carlo Galante, Alberto Colla, Hendrik Hofmeyr in Ernani Aguiar. Maestro Trevisani je posnel številne zgoščenke za založbe Delos, Hanssler Classic, Stradivarius, AS Disc in Da Vinci Classics, z vključeno zgoščenko pa je bil na naslovnici petih številk italijanskega nacionalnega glasbenega mesečnika “Amadeus”. Snemal je tudi za italijansko RAI, nemško SDR, japonsko NHK, angleško BBC, rusko televizijo in brazilsko televizijo; poleg tega sta mu brazilska televizija Globo in newyorška televizija RAI Corporation (za program “Italijani v Ameriki”) posvetili posebne oddaje z intervjuji in koncerti v živo. Za italijansko televizijo je bil povabljen na koncerte v duu z Maxenceom Larrieujem in sirom Jamesom Galwayem. Trenutno je profesor flavte na Civica Scuola di Musica “Claudio Abbado” v Milanu. Kot žirant je bil povabljen na številna mednarodna tekmovanja za flavto, kot so Mednarodno tekmovanje za flavto Theobalda Boehma 2011, Mednarodno tekmovanje za flavto Carla Reineckeja 2013, Mednarodno tekmovanje za flavto Domenica Cimarose 2013, Mednarodno tekmovanje za flavto Carla Nielsena 2014 in Mednarodno tekmovanje za flavto Moskovskega konservatorija 2017. Raffaele Trevisani od leta 1991 vodi poletni seminar flavte v Brioscu v prestižni vili Medici Giulini. Raffaele igra zlato 14-karatno flavto Muramatsu, ki je pripadala siru Jamesu Galwayu in mu jo je leta 1992 podaril za njegov umetniški talent.

PAOLA GIRARDI
Milanska pianistka Paola Girardi je študirala na “Civica Scuola di Musica” v Milanu pri Lucii Romanini Marzorati in leta 1978 z odliko diplomirala na Konservatoriju “G. Verdi” v Milanu pri rosnih 17 letih: Državno tekmovanje mladih pianistov v Bariju in mednarodno tekmovanje v Senigaliji. Nato je končala podiplomski študij pri Marii Tipo in Konstantinu Boginu, študirala pa je tudi pri Paulu Badura-Skodi na akademiji “O. Respighi” v Assisiju in akademiji Chigiana v Sieni, kjer je prejela diplomo z odliko. Ker se je zanimala za komorno glasbo, je študirala s Triem Čajkovskega, Quartetto Academica, kvartetom Fine Arts in tržaškim triom. V svoji karieri je sodelovala s priznanimi glasbeniki, kot sta Maxence Larrieu in Ilya Grubert, pri katerih je bila tudi pianistka na njihovih podiplomskih tečajih v Italiji in tujini. Gospa Girardi je bila skupaj s Phillipom Mollom tudi uradna pianistka mednarodnih poletnih tečajev Jamesa Galwaya, ki so med letoma 1990 in 2008 potekali v Weggisu (Švica) in Dublinu. Redno igra z Raffaelejem Trevisanijem in koncertira v Evropi, ZDA in na Japonskem. Je tudi njegova partnerica na več zgoščenkah, posnetih za založbo Delos International. Je učiteljica klavirja na “Mednarodni glasbeni akademiji” Fundacije milanske civilne šole.

MANCA IZMAJLOVA
Manca Izmajlova je vsestranska umetnica z bogato, že 25-letno kariero. Rojena v Sloveniji, šolala se je v igri in muzikalu na Mountview Academy of Theatre Arts v Londonu in v opernem petju na Akademskem glasbenem kolidžu P.I. Čajkovski v Moskvi. Kot koncertna pevka in solistka je nastopala v številnih evropskih prestolnicah ter sodelovala z znanimi orkestri in glasbeniki. Za sabo ima več kot 1000 nastopov. Posnela je 8 albumov, 2 od njih (Slovanska duša in Slovensko srce) sta prejela platinasto priznanje. Poje v kar 25 jezikih, a je v prvi vrsti vedno ambasadorka slovenske pesmi. Njen zadnji projekt je glasbena knjiga za otroke, Najlepše pesmice za vse letne čase (2023). Poleg glasbene kariere je Manca aktivna tudi kot avtorica, coach in voditeljica. Sodeluje s številnimi inštitucijami ter ima svojo oddajo na Slovenski redakciji ORF v Avstriji. Njena knjiga uspešnica “Vdihni življenje s polnimi pljuči” je že dvakrat ponatisnjena. Njene dolgoletne odrske izkušnje in raznolika izobrazba jo delajo izvrstno, energetično in navdihujočo predavateljico.

Zakaj?
Polno dihanje izgubimo zaradi: stresa, nenehnega sedenja, ozkih oblačil, staranja.
Dejstva:
Ste vedeli, da tri četrtine zahodnih ljudi diha plitko? To lahko pomeni:

Manj življenjske energije in slabšo delovno učinkovitost
Slabšo odpornost in počasnejše okrevanje
Slabši spanec, smrčanje, apneja
Slabše razpoloženje (jeza, depresija, žalost, brezvoljnost, anksioznost…)
Šibkejši glas, težave s prepričljivim javnim nastopom, hitra hripavost
Za glasbenike, zlasti tiste, na pihalnih inštrumentih, je lahko povrnitev pravega dihalnega refleksa, ponovno dihanje s polnimi pljuči 24 ur na dan, krepitev dihalnih mišic, nepopisnega pomena. Izkušnje kažejo, da se temu med študijem daje veliko premalo pomena. Tako lahko že čisto najmanjša trema čisto “podre” dihanje in s tem ogrozi nastop. Znanje dihalne telovadbe bo glasbeniku dalo: sposobnost zelo hitrega polnega vdiha (prožnost reber), okrepilo prepono in dalo moč telesu za popolno kontrolo diha pri igranju, vrnilo vero v svoje sposobnosti, ki jo marsikdo prav zaradi težav z dihanjem izgubi.

Pomembno za vse!
Kar 85 odstotkov strupov iz telesa izločamo z dihanjem. Ponoči nam edino globoko dihanje s preponsko mišico obnovi telo in moči. Ta bi se morala med dihanjem premikati dol in gor za 7 cm. Pri večini ljudi se skoraj ne premika. Trebušni del in organi v njem so nenehno v krču. Možgani so nenehno podhranjeni kisika. Žile se ožijo, srce dela slabše.
Če ne dihate polno, ritmično, počasno, pretežno skozi nos, lahko še tako pazite pri prehrani in drugih življenjskih navadah, pa bo vedno nekaj manjkalo. Bistvenega!
Povrniti si polno dihanje je res “velika reč”, pa vendar je to precej enostavno. Zadostuje nekaj tednov vsakodnevnih kratkih hitrih vaj za pljuča. Dihalna telovadba. In okrepijo se mišice dihanja, ponovno se odpro cela pljuča, polno dihanje se vrne v mišični spomin in spet postaja refleksno. Zaradi tega smo vse manj v stresu, boljše spimo, bolj žareče izgledamo… Na dolgi rok postajamo bolj zdravi in upočasnjujemo staranje.

Koncert Alba BRUNDO / harfa
2025-01-17 19:00 - 20:00 | Glasbena šola Nazarje, Zadrečka cesta 37, Nazarje, 3331, Slovenija
Petek 17. januar 2025 ob 19. uri!
DVORANA GLASBENE ŠOLE NAZARJE

Alba BRUNDO je navdušena nad starodavnim izvorom harfe, zanimajo jo zgodovina instrumenta, repertoar in njegove številne skrite možnosti, zato si je pridobila mednarodno priznanje občinstva in uglednih kolegov.
Zaradi svoje umetniške dejavnosti je Alba kot solistka nastopala v kraljevi palači v Caserti, Teatru Diana, Palazzo Zevallos, Villa Pignatelli, Villa Lucia (Neapelj), Palazzo Nicolaci (Sicilija), Casa-Museo Giuliani (Bisceglie). Alba je sodelovala na koncertu v čast Lucianu Chaillyju, ki ga je decembra 2022 organiziralo Italijansko društvo za sodobno glasbo v Museo del Novecento v Milanu. Alba Brundo, ki je dejavna na področju komorne glasbe, je s sopranistko Giulio Lepore ustanovila duo COLBRAN, specializiran za komorni repertoar za glas in harfo od 18. do 21. stoletja. Na italijanskih odrih redno nastopa s saksofonistom Gianfrancom Brundo. Svetovna premiera skladb, napisanih za njiju (Sonata Dereka Healyja, Trije glasbeni gibi Gianfranca Gioie, Erba tra i sassi Roberta di Marina), je bila maja 2021 v Teatru Vittorio Emanuele v Messini.
Redno sodeluje s številnimi mednarodnimi in domačimi orkestri, med drugim z neapeljskim Nuova Orchestra Scarlatti, Filharmoničnim orkestrom Sicilije, Simfoničnim orkestrom Plovdiv (Bolgarija), The New Generation Festival Orchestra (Združeno kraljestvo). Januarja 2023 je kot solistka z Mednarodnim orkestrom Kampanije gostovala po južni Italiji.
Alba Brundo je začela študirati harfo pri pokojni Antonelli Valenti, nadaljevala pa pri profesorici Lucii Di Sapio. Trenutno nadaljuje specializacijo iz solističnega in komornega repertoarja na Civica Scuola di Musica ‘Claudio Abbado’ v Milanu pri prof. dr Irini Zingg in prof. Silvi Costanzo ter študira muzikologijo na univerzi ‘Alma Mater’ v Bologni. Alba se redno izpopolnjuje na mednarodni poletni akademiji „HarpMasters“. Na neapeljskem konservatoriju „San Pietro a Majella“ je z odliko diplomirala (BMus) in magistrirala (MMus).
Alba poučuje harfo na Liceo Musicale Statale ‘Paolo Candiani’ v Busto Arsizio (Varese) in je strastno vključena v razvoj trenutne skupnosti harfistov, saj je direktorica za odnose z javnostmi in komuniciranje v združenju Akademije in festivala HarpMasters.

Mojstrski tečaj Irina ZINGG / harfa
2025-01-17 - 2025-01-19 | Glasbena šola Nazarje, Zadrečka cesta 37, Nazarje, 3331, Slovenija
Petek, sobota in nedelja, 17., 18. in 19. januar 2025!
DVORANA GLASBENE ŠOLE NAZARJE

Vizija, talent, predanost, entuziazem in energija so rusko-švicarski harfistki dr. Irini ZINGG zagotovili mednarodno priznanje in spoštovanje. Je profesorica harfe na Civica Scuola di Musica Claudio Abbado v Milanu ter ustanoviteljica in umetniška vodja HarpMasters akademije in festivala.
Rodila se je v Moskvi, kjer je z odliko končala študij na Moskovskem državnem konservatoriju Čajkovski pod okriljem prof. Milde Agazarian in Olge Erdely. Ne samo, da jo je njena kariera vodila po svetu, ampak je tudi njena umetniška dejavnost raznolika: sega od izvajanja do snemanja in širjenja obzorij harfe na Bližnjem vzhodu v devetdesetih letih prejšnjega stoletja, do njenega trenutnega svetovnega poučevanja. Doktorat je zaključila na glasbeni akademiji Gnessin v Moskvi in je avtorica številnih člankov, predgovorov in predavanj o zgodovini ruske harfe.
Irinina poklicna predanost se izraža v njenem nenehnem delu v harfistični skupnosti: je ustanovna članica mednarodnega združenja ruskih učiteljev harfe, bila je članica upravnega odbora Moskovske kulturne fundacije in dopisnica WHC Review. Leta 2006 je ustanovila svetovno priznano HarpMasters – Academy, Festspiele, Edition in HM On the Road, ki danes služi kot pomembna vez med generacijami harfistov, hkrati pa zbira, ohranja in pospešuje mednarodno tradicijo harfe.
Irina je mednarodno cenjena harfistična pedagoginja, ki po vsem svetu poučuje na rednih seminarjih in delavnicah ter je kot gostujoča profesorica vabljena na pomembne svetovne glasbene ustanove v Italiji, Rusiji, Nemčiji, Veliki Britaniji, ZDA, idr. Poleg tega redno sodeluje v žirijah večjih mednarodnih harfističnih tekmovanj med njimi – International Harp Competition v Bloomingtonu in Israel International Harp Contest. Njeni učenci so osvojili najvišje nagrade na mednarodnih tekmovanjih za harfo v Izraelu, Italiji, Mehiki, na Nizozemskem, Portugalskem, Rusiji, Sloveniji, Srbiji, Španiji in Združenem kraljestvu ter razvijajo uspešne kariere kot izvajalci in učitelji.

Nastop učencev
2025-01-14 18:00 - 18:30 | Glasbena šola Nazarje, Zadrečka cesta 37, Nazarje, 3331, Slovenija
Torek, 14. januar 2025, ob 18. uri!
DVORANA GLASBENE ŠOLE NAZARJE

Popotnikovi glasbeni monologi
2025-01-07 19:00 - 20:00 | Glasbena šola Nazarje, Zadrečka cesta 37, Nazarje, 3331, Slovenija
https://gsnazarje.si/dogodek/Torek 7. januar 2025, ob 19. uri!
DVORANA GLASBENE ŠOLE NAZARJE

Program:
1. R. V. Williams: Songs of Travel
Mihael Strniša, tenor
Simon Dvoršak, klavir

2. F. Schubert/arr. D. Behle: Winterreise
Mihael Strniša, tenor
Simon Dvoršak, klavir
Neža Nahtigal, violina
Neža Verstovšek, violončelo

V ciklih »Songs of Travel« in »Winterreise« spoznamo protagonista, ki se znajdeta v eksistencialni krizi, na razpotju svojega življenja. Oba cikla poudarjata notranje (čustvene) in zunanje (fizične) dimenzije potovanja. Protagonista spremljamo na njuni poti, medtem ko reflektirata o svojih življenjskih izkušnjah. Melodije in harmonije ponekod subtilno drugod neposredno orisujejo globine popotnikovega čustvovanja, besedili obeh ciklov pa odpirata širok spekter možnih interpretacij.

Interpretacija temelji na razmišljanju o vprašanjih:
– Kdo sta popotnika, ki ju upodabljata skladatelja R. V. Williams in F. Schubert
– Kakšne izkušnje sta popotnika doživela pred odhodom na pot?
– V kakšnem psihičnem in fizičnem stanju sta?
– Kaj nam razkriva bogata zvočna slika klavirja v ciklu »Songs of Travel« in barve ter efekti klavirskega tria v ciklu »Winterreise« ?

Simon Dvoršak
Simon Dvoršak je dirigent z diplomo Pedagoške fakultete v Mariboru in Akademije za glasbo v Ljubljani (summa cum laude). Na Mountview Academy of Theatre Arts v Londonu je z odliko zaključil specializacijo iz glasbenega gledališča. Sodeluje z vrhunskimi orkestri doma in v tujini ter pripravlja številne premiere in krstne izvedbe del. Kot pianist in korepetitor sodeluje s priznanimi solisti. Kot izredni profesor predava na Akademiji za glasbo Univerze v Ljubljani, kjer opravlja tudi funkcijo prodekana za umetniško dejavnost. Je prejemnik bronastega celjskega grba za 25-letno delovanje v kulturi ter zlate plakete Univerze v Ljubljani.
Mihael Strniša
Mihael Strniša je glasbenik s širokim profilom ustvarjanja. Izobraževal se je na Akademiji za glasbo v Ljubljani in na Konservatoriju za glasbo in igro v Celovcu, ter na akademski ravni zaključil tri študijske smeri: operno petje, akordeon in glasbeno pedagogiko. Zaposlen je v opernem zboru Mestnega gledališča Celovec, kjer poje v zboru ter kot solist, redno pa sodeluje v predstavah in koncertih z akordeonom. Deluje tudi kot zborovodja in pevski pedagog. Glavno težišče njegovega individualnega umetniškega ustvarjanja je iskanje inovativnih poti združevanja vokalno zahtevnega repertoarja ob lastni spremljavi na akordeon. Na svojih koncertih združuje različne zvrsti glasbe, saj tako vokalno kot instrumentalno rad premika svoje meje.
Neža Nahtigal
Neža Nahtigal je trenutno študentka zadnjega letnika na Akademiji za glasbo v Ljubljani. Solistično igranje redno predstavlja na solo recitalih, od katerih je bilo nekaj tudi radijsko posnetih, večkrat je tudi kot solistka nastopila z orkestrom Cantabile. Sodeluje v različnih stalnih in projektnih komornih skupinah. Trenutno je pole solističnega igranja najbolj aktivna v klavirskem triu TRN, s katerim nastopa v Sloveniji in v tujini. Z igranjem so se prestavile že v Bruslju, na Dunaju, v Italiji in na Finskem.
Neža Verstovšek
Violončelistka Neža Verstovšek, študentka Akademije za glasbo Univerze v Ljubljani, je bila finalistka izbora Evrovizijskih mladih glasbenikov Slovenije. Kot solistka je nastopila s Simfoničnim orkestrom KGBL, z ansamblom Cello Attacca, s Simfoničnim orkestrom Gimnazije Kranj, ter orkestrom Grex Symphoniacorum UL. Neža je kot violončelistka Klavirskega tria Aurum zmagala na tekmovanju Oskar Rieding ter tekmovanju Musica Zagreb. Igrala je v »Auckland Youth Orchestra« iz Nove Zelandije, igra v orkestru Alumni Akademije za glasbo, v simfoničnem orkestru Grex Syphoniacorum UL in v orkestru operne akademije Pehlivanian. Aktivno deluje tudi na področju baročne glasbe.

Baletna predstava HRESTAČ
2024-12-20 18:00 - 19:00 | KONGRESNI CENTER LJUBNO, Foršt 6, Ljubno ob Savinji, 03 839 17 70, 3333, Slovenija
Petek, 20. december 2024, ob 18. uri.
KONGRESNI CENTER LJUBNO

Nastop učencev
2024-12-17 18:00 - 18:30 | Glasbena šola Nazarje, Zadrečka cesta 37, Nazarje, 3331, Slovenija
Torek, 17. december 2024, ob 18. uri!
DVORANA GLASBENE ŠOLE NAZARJE

Miklavžev koncert
2024-12-13 18:00 - 19:00 | Hotel Montis Golte, Radegunda 58, Mozirje, 3330, Slovenia
Petek, 13. december 2024, ob 18. uri.
HOTEL MONTIS GOLTE

Nastop učencev
2024-12-03 18:00 - 18:30 | Glasbena šola Nazarje, Zadrečka cesta 37, Nazarje, 3331, Slovenija
Torek, 3. december 2024, ob 18. uri!
DVORANA GLASBENE ŠOLE NAZARJE

Nastop učencev
2024-11-26 18:00 - 18:30 | Glasbena šola Nazarje, Zadrečka cesta 37, Nazarje, 3331, Slovenija
Torek, 26. november 2024, ob 18. uri!
DVORANA GLASBENE ŠOLE NAZARJE

Nastop pevcev in citrarjev
2024-11-22 19:00 - 20:00 | Katedrala sv. Mohorja in Fortunata, Attemsov trg 1, Gornji Grad, 3342, Slovenia
Petek, 22. november 2024, ob 19. uri!
KATEDRALA SVETEGA MOHORJA IN FORTUNATA GORNJI GRAD

Nastop učencev dislociranega oddelka
2024-11-13 18:00 - 19:00 | KONGRESNI CENTER LJUBNO, Foršt 6, Ljubno ob Savinji, 03 839 17 70, 3333, Slovenija
SREDA, 13. november 2024, ob 18.uri
KONGRESNI CENTER LJUBNO
